Brisel: Gadafi da odmah preda vlast
U Briselu se poručuje i da je na libijskom Nacionalnom prelaznom savetu velika odgovornost izgradnje demokratske države
Zahtjev libijskog naroda za slobodom je dosao do istorijskog trenutka. Odlučni napori snaga nove Libije, podržani od strane NATO-a i nekoliko evropskih država, kao i država regiona, doveli su do kraja Gadafijevog režima. Pozivamo zato pukovnika Gadafija da prihvati volju naroda i odmah sidje sa vlasti kako bi se izbjeglo dalje krvoproliće i patnje, zajednički poručuju predsjednik Evropske komisije, Barozo i predsjednik Evropskog vijeća, Van Rompuj. Obećavajući pomoć u demokratskoj tranziciji Libije, dvojica lidera ukazuju kako su zbivanja u toj zemlji dala novi podsticaj “arapskom proljeću”. Zahtjevi naroda za slobodom i dostojanstvom će se nastaviti, upozoravaju oni, obećavajući kako u tome mogu računati na pomoć Unije koja će podržati demoratske aspiracije i izbor. “”, kazao je generalni sekretar NATO-a, Anders Fog Rasmusen. Svjedoci smo posljednjih trenutaka Gadafijevog režima, poručila je jutros visoka predstavnica Evropske unije, Ketrin Ešton. Ona poziva Gadafija da preda vlast bez odlaganja i tako izbjegne nastavak krvoprolića. Poziva i Prelazno nacinalno vijeće i snage opozicije da zaštite civile, poštujući ljudska prava. Poziva ih da postupaju odgovorno, u cilju učvršćenja mira i stabilnosti u cijeloj zemlji. Baronesa Ešton kaže kako naredni mjeseci i godine nose brojne izazove za libijski narod koji će, uvjerena je ona, uspješno savladati sve teškoće, stvarajući tako Libiju kao prosperitetnu, stabilnu , demokratsku zemlju. Konačno, oglasio se i predsjednik Evropskog parlamenta, Jirži Buzek koji kaže kako je danas dan radosti za Libiju i cijeli region. Tripoli se oslobadja, čestitam Libijcima i Prelaznom nacionalnom vijeću na hrabrosti i posvećenosti, kaže Buzek, ukazujući da se snaga libijskog naroda pokazala jačom od Gadafijevog terora. On je uvjeren da libijska budućnost upravo počinje, uz nadu da će to biti budućnost mira, pravde, jedinstva i prosperiteta. “, poručuje danas predsjednik Evropskog parlamenta, prisjećajući se dramatične istorije kroz kakvu je prolazila i njegova Poljska. Zaključujući, Buzek ukazuje da je došlo vrijeme za demokratsku tranziciju, parlamentarce i one koji će stvarati zakone. Zato obećava punu podršku Evropskog parlameta procesu koji bi trebao dovesti do stvaranja optimalnih uslova za libijske izbore. Bitka protiv režima se možda danas okončava, ali započinje bitka za demokratiju, zaključuje predsjednik EP.